बेलायतमा अनौपचारिक भेटवार्तालाई तीव्रता दिँदै स्वास्थ्यमन्त्री बस्नेत
स्वास्थ्य तथा जनसंख्यामन्त्री मोहनबहादुर बस्नेतले सोमबार संयुक्त अधिराज्य (यूके) का स्वास्थ्य राज्यमन्त्री विल क्विन्ससँग भेटवार्ता गरेका छन् । लन्डनस्थित स्वास्थ्य मन्त्रालयमा भएको भेटमा मन्त्री बस्नेतले बेलायत सरकारले नेपालको आर्थिक सामाजिक विकास विशेष गरी स्वास्थ्य क्षेत्रमा पुर्‍याएको सहयोगको प्रशंसा गर्दै आगामी दिनमा यसमा थप अभिवृद्धि हुने विश्वास व्यक्त गरे ।
लन्डन — स्वास्थ्य तथा जनसंख्यामन्त्री मोहनबहादुर बस्नेतले सोमबार संयुक्त अधिराज्य (यूके) का स्वास्थ्य राज्यमन्त्री विल क्विन्ससँग भेटवार्ता गरेका छन् । लन्डनस्थित स्वास्थ्य मन्त्रालयमा भएको भेटमा मन्त्री बस्नेतले बेलायत सरकारले नेपालको आर्थिक सामाजिक विकास विशेष गरी स्वास्थ्य क्षेत्रमा पुर्‍याएको सहयोगको प्रशंसा गर्दै आगामी दिनमा यसमा थप अभिवृद्धि हुने विश्वास व्यक्त गरे ।नेपाल र बेलायतबीच हालै सम्पन्न बेलायतमा नेपाली नर्सह नियुक्तिसम्बन्धी सम्झौताप्रति खुसी व्यक्त गर्दै मन्त्री बस्नेतले नेपाली स्वास्थ्य संस्थाको क्षमता अभिवृद्धिका लागि सहयोग गर्न अनुरोधसमेत गरेका थिए ।बेलायती स्वास्थ्य राज्यमन्त्रीले नेपालको स्वास्थ्य क्षेत्रमा बेलायतको सहयोग भइरहने, नेपालको नर्सिङ क्षेत्रको क्षमता अभिवृद्धिमा थप सहयोगका लागि कार्य भइरहेको र नेपाली नर्सहरूको बेलायत आगमनबाट दुई देशका लागि फाइदा पुग्ने व्यक्त गरेको लन्डनस्थित नेपाली दूतावासले सोमबार बेलुका एक विज्ञप्तिमार्फत जनाएको छ । उक्त भेटका अवसरमा बेलायतका लागि नेपाली राजदूत ज्ञानचन्द्र आचार्यसमेत सहभागी थिए ।यसैबीच स्वास्थ्यमन्त्री बस्नेतले आइतबार विन्चेस्टरमा रहेको रोयल ह्याम्सायर काउन्टी हस्पिटलको तालिम केन्द्र, इमर्जेन्सी विभाग तथा वार्डहरूको भ्रमण गरी त्यहाँ नेपालबाट ल्याइने नर्सहरूको तालिम तथा स्थानान्तरण प्रक्रियाबारे जानकारी लिएका छन् । साथै मन्त्री बस्नेतले नेपाली राजदूतावासद्वारा आइतबारै आयोजित २१० औं भानु जयन्ती समारोहमा सहभागी भई बेलायतमा रहेका नेपाली साहित्यकार तथा साहित्यप्रेमीहरुको भेलालाई प्रमुख अतिथिका रूपमा सम्बोधन गरे । भ्रमणका अवसरमा उनले नेपाली डक्टर्स एसोसियसन यूके, नेपाली नर्सिङ एसोसिएसन यूकेका पदाधिकारीरू एवं बेलायतमा रहेका अन्य नेपाली समुदायसँग भेट गरेका थिए । स्वास्थ्य तथा जनसंख्या न्त्री बस्नेत जुलाई १४ मा संयुक्त अधिराज्य (यूके) को अनौपचारिक भ्रमणमा आएका हुन् ।